***Статия 4***

**Манията Бонус Точки**

Ябълката на раздора в Софтуерния Университет си има име и тя се нарича „Бонус точки“. Нашият кореспондент бати Нейчо, който така умело се внедри сред най-добрите СофтУни студенти, ни предостави информация по случая, който нарекохме „манията Бонус точки“.

Първоначалната идея за допълнителни точки, се е състояла в насърчаване на студентите да се включат в незадължителни дейности, които след оценяване носят бонус точки към общият резулат на студента. По-простичко казано, да се отсеят тези студенти, които си дават много зор (т.нар. хипер студенти или хипери) , от другите, които са по-скоро последователи на Клатикурейската школа. Но състезателно-конкурентният дух на първите се оказа толкова силен, че концепцията за Бонус точките се изроди в ожесточене мерене на ... точки между студентите.

Със сълзи на очи, бати Нейчо сподели последствията от манията Бонус точки: „Приятелският дух между студентите се изпари и започна масово придобиване на асоциално поведение сред хиперите - отказ от споделено биропиене, така известно в средите на СофтУни студентите, и изоставяне на ритуала „киротриене“ – изтъркване на гърба от кирта и мръсотия на ближния студент, наслоена по време на изпитната сесия.“

Оказва се, че допълнителните дейности, носещи Бонус точки, са крайно недостатъчни за хипер продуктивните студенти. След упражняването на натиск от тяхна страна, Све Наков се принуди да добави алтернативни дейности, които със своята трудност да озаптят конкуретния и да възтановят сътрудничеството. Но дори изораването на 4 дка градина с клечки за суши, носеща 1 / 154-та бонус точка, събирането на цветен прашец в помощ на пчелите от пчелина на бай Спас в Долно Нанагорнище, носещо 1 / 1 492-ра бонус точка и запълването на фугите на жълтите павета с чакъл взет от образцов ромски двор в квартал Филиповци, носещо 1 / 543 –та бонус точка не подтикна хиперите към коопериране, а засили още повече точкомеренето.

Кога ще прекрати това безумие, ние не знаем. Но няма да е зле, тази студентска хипер енергия да се впрегне нещо разумно. Очакаваме предложения от вас, читателите.